Zimmer qalası

Zimmer qülləsi (   Zimmertoren, həm də Kornelius Tower Corneliustoren ) - əvvəllər şəhər istehkamlarınndan biri olmuş, Lier şəhərində (Belçika) yerləşən, orta əsrlərə aid  müdafiə qalası.


Qüllə təxminən 1425-ci ildə tikilib (tikintinin dəqiq tarixi məlum deyil). 1812-ci ildə tikili şəhər rəhbərliyi tərəfindən satılmış, lakin Birinci Dünya müharibəsindən sonra onu sökmək üçün geri alınmışdır. Ancaq 1928-ci ildə saatsaz Luis Zimmer şəhərə özünün düzəltdiyi yubiley saatını hədiyyə edir (   Jubelklok ) əsərinin. Bu saat bütün qitələrdəki vaxtı , ayın fazalarını, Qabarma və çəkilmənin vaxtını və bir çox digər dövri hadisələri göstərirdi. Saatı  köhnə qüllədə yerləşdirməyə qərar verdilər. Lakin qüllə bunun üçün əsaslı şəkildə yenidən qurulmalı idi.Saatsazın şərəfinə tikili Zimmer qülləsi adlandırıldı.

Saatda 57 siferblat var (onlardan 13-ü qüllənin kənarında yerləşir).

1960-cı ildə, qüllənin yaxınlığında yeni saatlar üçün pavilyon tikildi.   - Möcüzə Saatı (   Wonderklok ) adlnana pavilyon əsl şah əsəri hesab olunur. (Möcüzə Saatı özü 1935-ci ildə Brüsseldə Ümumdünya Sərgisi üçün hazırlanmışdır; sonradan ABŞ-da nümayiş edildi). Dünyanın ən yavaş əqrəbi bu saatın siferblatlarının birinin ətrafında hərəkət edir - onun tam dövrü 25800 il çəkəcəkdir, bu isə yer oxunun pressesiya dövrünə uyğun gəlir.  Nəticədə Zimmer saata mexaniki bir planetari əlavə etdi.

Möcüzə saat  Zimmeri bu heyrətamiz mexanizmi  yaratması münasibətilə təbrik edən Eynşteyni də heyran etmişdi.

1980-ci ildə qüllə dövlət tərəfindən qorunan abidə statusu aldı.

Qüllənin aşağısında səthində metal  dairə və halqaların köməyi ilə günəş sisteminin diaqramı təsvir edilən meydança yerləşir (dairələr Günəşi və planetləri, halqalar - planetlərin orbitlərini göstərir). Doqquz "adi" planetdən əlavə, bu diaqramda kiçik Feliks (№1664 -1929-cu ildə kəşf edilmiş) və Zimmer (№ 3064- 1984-cü ildə kəşf edlmiş) planetlərinin adları da qeyd edilmişdir (birincisi - Lier şəhərindən olan yazıçı Feliks Timmermansın,  ikincisi - saatsaz Luis Zimmerin şərəfinə).

Hazırda Zimmer qülləsi və Möcüzə saatların olduğu pavilyon  muzeydir.

Kateqoriya:Belçika muzeyləri
Kateqoriya:Əlifba sırasına görə muzeylər
Kateqoriya:Vikipediya:Vikiverilənlərdə dəyəri müəyyən olunmuş məqalələr